আমি একটা বাইসাইকেলে চড়ে বসলাম, আর দ্রুত প্যাডেল ঠেলতে শুরু করলাম। পেছনে আর নাচের সঙ্গিনীকে দেখা যাচ্ছিলো না। কিন্তু মিনিটখানেক পরেই রাস্তাটি উঁচুনিচু হয়ে উঠলো — আর আমি বুঝতে পারলাম জ্যান্ত সাপ ভর্তি একটা রাস্তা দিয়ে চলছি আমি। প্যাডেল ঘোরানোর সময় পা নিচের দিকে গেলেই সাপেরা ফনা উঠাচ্ছে, তাই আমি পা উপরের দিকে উঠালাম যাতে তাদের কামড় থেকে বাঁচা যায়। বুঝতে পারলাম যে সাইকেলের গতিবেগ ক্রমেই কমে আসছে; কিছুক্ষণের মধ্যেই ভারসাম্য হারিয়ে কার্পেটের মতো রাস্তায় ছড়িয়ে থাকা সাপদের মধ্যে পড়ে যাবো।